રાજકોટ શહેર જિલ્લા કિસાન સંઘના આગેવાનોએ કિસાનોએ પોષણક્ષમ ભાવ, સૌની યોજના હેઠળ તમામ જળાશયો ભરવા, પાકવીમાની ચુકવણી, અછતગ્રસ્ત જાહેર કરી તમામ કિસાનોને રાહત આપવાની માંગ ઉચ્ચારી છે. ભારતીય કિસાન સંઘે આજે તમામ તાલુકા મામલતદાર કચેરીએ આવેદનપત્રો આપી સૂત્રોચ્ચાર કર્યા હતા. ભારતીય કિસાન સંઘે ખેડુતોના પ્રશ્ર્ને સરકારને ભીંસમાં લેવા કાર્યક્રમો આપતા સરકારમાં ચિંતા પેઠી છે. આગામી સમયમાં ભારતીય કિશાન સંઘ કિસાનોના પ્રશ્ર્નો મૂદ્દે અસરકારક આંદોલન કરશે તેવી ચીમકી અપાઈ છે.